**2011 թվական**

Սոցիալական աջակցության ոլորտում աշխատանքը հիմնականում նպատակաուղղվում է հանրապետության բնակչության սոցիալական պաշտպանության համակարգի կատարելագործմանը:
2011թ ՙՍտեփանակերտի տուն-ինտերնատ՚ ՊՈԱԿ է ընդունվել  20 միայնակ կենսաթոշակառու, որոնց փաստաթղթերի ձևակերպման և ծերանոց ուղարկելու աշխատանքները կատարվել է բաժնի կողմից: ՙՍտեփանակերտի տուն-ինտերնատ՚ ՊՈԱԿ-ին կից գործում է միայնակ կենսաթոշակառուներին տնային պայմաններում սոցիալական սպասարկման բաժին, որտեղ ընդգրկված են մոտ 148 միայնակ ծերեր:
Հաշվետու տարում  ԼՂՀ պաշտպանության բանակում զինծառայության ժամանակ հաշմանդամ դարձած 23 քաղաքացու  նախարարության կողմից հատկացվել են 4 միլիոն 408 հազար դրամ միանվագ օգնություն, ԼՂՀ զինծառայության ժամանակ զոհված /մահացած/ զինծառայողների 14 ընտանիքներին հատկացվել է 5 մլն 220 հազար դրամ միանվագ օգնություն, իսկ 33 զոհվածի գերեզմանի բարեկարգման նպատակով նրանց ընտանիքներին հատկացվել է 46 մլն 200 հազար դրամ փոխհատուցում, հուղարկավորության համար 14 ընտանիքի տրվել է 9 մլն 800 հազար  դրամ:
Հաշվետու տարում  52  հաշմանդամի համար անվճար պատրաստվել է ոտքի և տարբեր տեսակի պրոթեզներ, վերանորոգվել է 77 պրոթեզ, 30 հաշմանդամի հատկացվել է կրծքագեղձի պրոթեզ, 9 քաղաքացու հատկացվել է քայլակ, 99 հաշմանդամի` հենակներ և 43 քաղաքացու` ձեռնափայտեր:
Նախարարության միջնորդությամբ ք. Երևանում 2 հաշմանդամի  հատկացվել է ձայնաստեղծ սարք, 1 քաղաքացի ուղարկվել է ՙՎարդենիսի նյարդահոգեբանական  տուն ինտերնատ՚  կենտրոն:
 Նախարարության միջնորդությամբ ք. Երևանում  կատարվել է նաև 16 հաշմանդամի աչքի պրոթեզավորում, որի ծախսը կազմել է  1 մլն 40  հազար դրամ, ինչը լրիվությամբ կատարվել է պետական  բյուջեի միջոցների հաշվին: Հաշմանդամներին  նախարարության  կողմից անվճար  հատկացվել են  68 թիկնասայլակ: 2011 թվականին  լսողական խանգարումներ ունեցող 3 քաղաքացիների հատկացվել է ֆիրմային լսողական սարքեր:
Տեսողության խնդիրներ ունեցող 6 հաշմանդամների  համար կազմակերպվել  է ՙԱրև՚   համակարգի ուսուցում և տրամադրվել է համակարգչային տեխնիկա:
ԼՂՀ-ի 2 և ավելի զոհ ունեցող  113   ընտանիքների հատկացվել է 37 մլն 148 հազար դրամ դրամական օժանդակություն:
ԼՂՀ-ում բնակվող Հայրենական Մեծ պատերազմի հաշմանդամներին, մասնակիցներին, ԽՍՀՄ մեդալակիրներին  և նույն պատերազմում զոհվածների այրիներին, ԼՂՀ պատերազմում զոհված զինծառայողների  ընտանիքներին, ԼՂՀ պատերազմի հաշմանդամներին  ԼՂՀ հիշարժան օրերի կապակցությամբ  հատկացվել  է  միանվագ դրամական  օգնություն  շուրջ 233 մլն  535 հազար դրամի չափով:
 Ի նշանավորումն Հայրենական Մեծ պատերազմի հաղթանակի 66-ամյակի, մայիսի 9-ի կապակցությամբ ՀՄՊ մասնակիցներին, հաշմանդամներին և ՀՄՊ-ում զոհվածների ընտանիքներին` թվով 263 հոգու տրամադրվել է 50-հազարական դրամ, իսկ ՀՄՊ մասնակիցներին ու  հաշմանդամներին հավասարեցված անձանց` 25 – հազարական դրամ:
Հաշվետու ժամանակաշրջանում   Լեռնային Ղարաբաղի Հանրապետության աշխատանքի և սոցիալական հարցերի նախարարության կողմից 354 քաղաքացիների հատկացվել  առողջարանային բուժման, իսկ  85 քաղաքացու (2 անձի համար)`   հանգստյան տան ուղեգրեր:
Լեռնային Ղարաբաղի Հանրապետության պետական բյուջեի միջոցների հաշվին ողնաշարային հիվանդությամբ տառապող 1-ին խմբի 22 հաշմանդամներ  ուղարկվել են Սակի քաղաքի (Ուկրաինա, Ղրիմ) մասնագիտացված առողջարանային կլինիկա: